CELEX: 62016CN0363
Language: hr
Date: 2016-06-30 00:00:00
Title: Predmet C-363/16: Tužba podnesena 30. lipnja 2016. – Europska komisija protiv Helenske Republike

22.8.2016   
            
            
               HR
            
            
               Službeni list Europske unije
            
            
               C 305/19
            
         Tužba podnesena 30. lipnja 2016. – Europska komisija protiv Helenske Republike
   (Predmet C-363/16)
   (2016/C 305/27)
   Jezik postupka: grčki
   
      Stranke
   
   
      Tužitelj: Europska komisija (zastupnici: A. Bouchagiar i B. Stromsky)
   
      Tuženik: Helenska Republika
   
      Tužbeni zahtjev
   
   
               —
            
            
               Utvrditi da Helenska Republika, time što nije u zadanom roku poduzela sve mjere potrebne radi provedbe Odluku Komisije od 22. veljače 2012. o državnoj potpori SA.26534 (C 27/2010, prije ΝΝ 6/2009) koju je Grčka dodijelila društvu Enómeni Klostoÿfantourgía ili, u svakom slučaju, time što Komisiju nije na primjeren način obavijestila o mjerama na temelju članka 4. odluke nije ispunila obveze koje ima na temelju članaka 2., 3. i 4. te odluke kao i Ugovora o funkcioniranju Europske Unije
            
         
               —
            
            
               naložiti Helenskoj Republici snošenje troškova.
            
         
      Tužbeni razlozi i glavni argumenti
   
   
               1.
            
            
               Helenska Republika je na temelju odluke Europske komisije od 22. veljače 2012. u predmetu SA.26534 morala u roku od četiri mjeseca ostvariti povrat potpore nespojive s unutarnjim tržištem dodijeljene društvu Enómeni Klostoÿfantourgía, odnosno državno jamstvo iz 2007. i reprogramiranje neplaćenih dugova u vezi s davanjima za socijalno osiguranje iz 2009., i morala je na primjeren način obavijestiti Komisiju o za to potrebnim mjerama.
            
         
               2.
            
            
               Međutim, Helenska republika nije u skladu sa svojom obvezom u roku od četiri mjeseca ostvarila povrat tih potpora. Helenska Republika k tomu i dalje ne postupa u skladu sa svojom obvezom poduzimanja mjera potrebnih za provedbu odluke. Normativnim aktom od 30. prosinca 2015., grčka tijela produžila su za šest mjeseci trajanje postupka prodaje na javnoj dražbi za unovčenje imovine društva Enómeni Klostoÿfantourgía s ciljem istraživanja mogućnosti eventualnog nastavka njegovih poslovnih aktivnosti, a da nisu oduzela potpore nespojive s unutarnjim tržištem. U svakom slučaju, Helenska Republika nije na primjeren način obavijestila Europsku komisiju o relevantnim mjerama za provedbu odluke.